**ZAPISNIK**

**25. SEJE STRATEŠKEGA SVETA ZA ZDRAVSTVO**

četrtek, 31. 8. 2023

Prisotni člani: dr. Erik Brecelj, Azra Herceg (preko aplikacije Zoom), dr. Valentina Prevolnik Rupel, Monika Ažman, mag. Gregor Cuzak, dr. Petra Došenović Bonča (preko aplikacije Zoom), dr. Radko Komadina, Hajdi Kosednar, mag. Dorjan Marušič (preko aplikacije Zoom), Janez Poklukar, Rok Ravnikar, Anka Rode, Tjaša Sobočan, mag. Egon Stopar, dr. Grega Strban (preko aplikacije Zoom), mag. Mira Šavora, dr. Igor Švab, dr. Iztok Takač, mag. Ana Vodičar

Odsotni: dr. Tit Albreht, dr. Vojko Flis, dr. Branko Gabrovec, mag. Dolores Kores, mag. Alan Medveš, dr. Peter Radšel

Ostali prisotni: Marjan Pintar, mag. Tamara Kozlovič, Saša Jenko, Lilijana Kodrič (preko aplikacije Zoom), Tanja Mate, dr. Tatjana Mlakar, mag. Kerstin Vesna Petrič, mag. Renata Rajapakse, Urška Štorman, dr. Metka Paragi, Erik Scheriani , Simona Pirnat Skeledžija

Sejo Strateškega sveta za zdravstvo, ki se je pričela ob 16.00 uri, je vodil predsednik Strateškega sveta dr. Erik Brecelj.

**Dnevni red:**

1. Potrditev dnevnega reda;
2. Potrditev zapisnika 24. seje SSZ;
3. Primarno zdravstvo in zobozdravstveno varstvo: dogovor o realizaciji sklepov (mag. Egon Stopar, mag. Ana Vodičar);
4. Predlogi za 26. sejo SSZ;
5. Razno.

**AD/1**

Uvodoma je predsednik Strateškega sveta dr. Brecelj pozdravil prisotne, predstavil novega člana Strateškega sveta ter omenil, da se bodo jeseni Strateškemu svetu pridružili še novi člani. Prav tako je dr. Brecelj predstavil še dodatne goste, ki so bili povabljeni na 25. sejo SSZ.

Strateški svet je soglasno potrdil dnevni red.

**SKLEP ŠT. 1**: Strateški svet je potrdil predlagani dnevni red.

**AD/2**

Strateški svet je soglasno potrdil zapisnik 24. seje SSZ.

**SKLEP ŠT. 2**: Strateški svet je potrdil zapisnik 24. seje SSZ.

**AD/3**

Mag. Egon Stopar ter mag. Ana Vodičar sta predstavila stanje realizacije sklepov glede primarnega zdravstva ter zobozdravstvenega varstva. Razprava je bila obširna. Člani so še posebej izpostavili pomen prenove glavarinskih količnikov, spremembo modela plačevanja storitev na primarni ravni ter spremljanje kazalnikov kakovosti.

Prisotni so razpravljali še o dvigu zdravstvene pismenosti v Republiki Sloveniji, učinkovitosti ukrepa uvedbe ambulante za neopredeljene, referenčnih ambulantah, zagotavljanja kadrov na primarni ravni javnega zdravstva ter potrebo po razumevanju delovnih procesov izbranih osebnih zdravnikov.

dr. Saša Jenko iz Evropske komisije, ki je vodja področja  za uvajanje strateških reform in inovacij v zdravstvene sisteme, je SSZ predstavila EU tehnične pomoči Sloveniji na področju zdravja od leta 2016 ter tehnične pomoči ostalim državam članicam na področju primarnega zdravstvenega varstva. SSZ se strinja, da bi pomoč EK bila zelo dobrodošla.

Sprejeti so bili sklepi:

**SKLEP ŠT. 3**: Ponovno naj se aktivira svet referenčnih ambulant in opravi analizo dosedanjega dela ter postavi smernice delovanja za naprej.

**SKLEP ŠT. 4**: Zdravniška zbornica ter Zbornica zdravstvene in babiške nege bi se morali uskladiti glede novega razreza kompetenc tima ambulante družinske medicine.

**SKLEP ŠT. 5** : Pristojne službe bi morale identificirati področja, kjer bi lahko izkoristili kompetence tujih strokovnjakov.

**SKLEP ŠT. 6**: Strateški svet Zdravniški zbornici predlaga, naj ta preuči, če se lahko znižajo pogoji za pridobitev naziva "mentor". Predlaga tudi, naj se preuči tudi morebitno skrajšanje trajanja dolžine specializacije. Hkrati naj oceni realno potrebo po mentorjih za v bodoče (pripravi ustrezno simulacijo).

**SKLEP ŠT. 7**:Na Združenju zdravstvenih zavodov naj se vzpostavi svetovalna in izvedbena podpora zaposlovanju tujega kadra v zavodih na področju zdravstva.

**SKLEP ŠT. 8:** Relevantna Ministrstva naj sprejmejo odredbo, da se problematika preventivnih/sistematskih pregledov v šolstvu, ki je nastala zaradi še ne vzpostavljene baze podatkov, reši po starem sistemu.

**SKLEP ŠT. 9:** Pozove se Ministrstvo za zdravje, da pripravi predlog upravljanja primarnega zdravstvenega in zobozdravstvenega varstva na ravni države.

Članica Strateškega sveta dr. Petra Došenović Bonča je po seji sporočila, da ne podpira sklepe št. 3 – 9 saj meni, da ne gre za strateške ukrepe.

**AD/4**

Pozove se Ministrstvo za zdravje, da izkoristi vse možnosti EU tehnične pomoči na področju priprave analiz in ukrepov na področju primarnega zdravstva. Konkretno preučiti možnost izvedbe neodvisnega »screeninga« načina delovanja in obsega obremenitev ambulant na primarni ravni.

Strateški svet bo (po počitnicah) nadaljeval z delom po ustaljeni praksi ob četrtkih in preko AVK-ja.

Na naslednji seji bo ponovno obravnavana NMP.

Seja se je zaključila ob 19.00 uri.

Zapisal: Erik Scheriani

Pregledala: dr. Metka Paragi

dr. Erik Brecelj

predsednik Strateškega sveta za zdravstvo